Dues ponències a Burjassot aborden el limfoedema, el lipedema i els primers auxilis en xiquets i bebés
2025-07-24

En el marc de la II Fira de la Salut de Burjassot, que tindrà lloc dissabte que ve 25 de març al Parc de La Granja, la regidoria de Sanitat, dirigida Isabel María Mora, ha programat també, per segon any consecutiu, dues ponències relacionades amb la salut. Emmarcades en el Programa Municipal de Salut, enguany les ponències estaran a càrrec del Departament de Pediatria del Centre de Salut del municipi i de l’Associació de la Comunitat Valenciana de Malalts de Limfoedema i Lipedema (ACVEL).

La primera conferència tindrà lloc el dimecres 22 de març, a les 17.30 h, a la Casa de Cultura i abordarà què són i com conviuen dues patologies com són el limfoedema i el lipedema i estarà a càrrec de representants de ACVEL. L’endemà, el dijous 23 de març, també a les 17.30 h i a la Casa de Cultura, tindrà lloc la segona ponència de la setmana, la qual estarà a càrrec del Departament de Pediatria del Centre de Salut de Burjassot. Amb el títol “Primers auxilis en el domicili enfocat a xiquets, xiquetes i bebés”, la xarrada tindrà com a objectiu proporcionar estratègies d’actuació a nivell familiar en cas de produir-se una emergència en el domicili. Totes dues ponències estan obertes a tota la ciutadania, que podrà assistir i participar lliurement.